**C-130 הרקולס** הוא מטוס תובלה בינוני, מתוצרת חברת לוקהיד האמריקנית.
ההרקולס נחשב לאחד ממטוסי התובלה המוצלחים ביותר בהיסטוריה:
אמינותו ויכולותיו של המטוס הביאו לתפוצה רחבה של המטוס, אשר נמכר ליותר מ־60 מדינות, בהן ארצות הברית וישראל, והוא עדיין נמצא בייצור שוטף, מזה למעלה מ־60 שנה.

היסטוריה ופיתוח
---------------

בשנת 1951 פרסם חיל האוויר האמריקני מכרז לפיתוח מטוס תובלה חדש שיחליף את ה־C-119 המיושן. חברת לוקהיד זכתה במכרז, וקיבלה מחיל האוויר הזמנה של 100 מטוסים. המטוס טס לראשונה בשנת 1954, והמטוס המבצעי הראשון נמסר לחיל האוויר האמריקני בדצמבר 1956, והפך עד מהרה למטוס התובלה העיקרי של הכוחות המזוינים של ארצות הברית.

ההרקולס תוכנן במיוחד לביצוע המראות ונחיתות ממסלולים קצרים ומשובשים (בין השאר על ידי רקטות האצה מיוחדות המורכבות בצדדיו - *JATO*), הצנחת כוחות ומטענים והנחתת ציוד מגובה נמוך. עם השנים פותחו מעל 100 דגמים שונים של המטוס, למגוון רחב של מטרות: תובלה צבאית, תובלה אזרחית, תובלת נוסעים, חילוץ (ראו מערכת פולטון להנצלת קרקע־אוויר), תדלוק, ספינת תותחים לתקיפה, ביון ולוחמה אלקטרונית, כיבוי שריפות, מחקר, משימות מיוחדות ועוד. בחיל האוויר הישראלי מופעלים שני דגמים - תובלה ותדלוק - אשר שופרו והושבחו לאורך השנים והותקנו בהם בין היתר מיגון לתא הטייס כנגד כדורים ורסיסים, ובחלק מהמטוסים גם מערכת ראיית לילה FLIR המותקנת בחרטום.

הדגם החדש ביותר של המטוס הוא ה־C-130J סופר הרקולס שבשירות משנת 1999. עד היום יוצרו מעל 2,500 מטוסים מהדגמים השונים, עבור יותר מ־60 מדינות. יצורו של דגם ה־J החדש עדיין נמשך, והפך את ההרקולס למטוס הוותיק ביותר שעדיין נמצא בייצור. ההרקולס, לדגמיו השונים, מיוצר ברציפות זה למעלה מ־60 שנה, ועדיין נמצא בשירות בצבאות רבים, כולל בכוחות המזוינים של ארצות הברית, עבורם תוכנן המטוס. ההרקולס נחשב למטוס אמין ועמיד במיוחד.

דגמים וגרסאות
-------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
להרקולס דגמים אזרחיים וצבאיים. דגמים צבאיים עיקריים:

* **C-130A/B/E/F/G/H/K/T** - גרסאות הבסיס
* **C-130K** - גרסה מותאמת לחיל האוויר המלכותי
* **C-130D/D-6** - גרסה המותאמת לפעולה באזורים מושלגים ומשטחי קרח
* **DC-130A/E/H** - גרסה לשילוח ושליטה במזל"טי פיירבי (Drone control)
* **C-130HI** - "קרנף אוויוני", השבחה ישראלית להרקולס C-130H הכוללת בין השאר קוקפיט חדש, מערכות אוויוניקה מתקדמות, מערכות שליטה ובקרה, תצוגת קסדה עילית ומנועים משופרים.
* **LC-130** - גרסה עם יכול סקי ומותאמת לאזור ארקטי ולאנטארקטיקה.

### לוקהיד AC-130

 ערך מורחב – **לוקהיד AC-130**  

Lockheed AC-130 Spectre הוא מטוס תקיפה, מטוס מטען ומטוס מסוג "ספינת תותחים" שמיוצר על ידי לוקהיד מרטין ובואינג לחיל האוויר של ארצות הברית. המטוס מבוסס על ה־C-130 הרקולס.

### לוקהיד מרטין C-130J סופר הרקולס

 ערך מורחב – **לוקהיד מרטין C-130J סופר הרקולס**  

**לוקהיד מרטין C-130J סופר הרקולס** הוא מטוס תובלה צבאי בינוני, ולמעשה עדכון מקיף של המטוס C-130 הרקולס וכולל מנועים חדשים, סיפון טיסה חדש, ומערכות מתקדמות אחרות. הוא מטוס תובלה צבאי בינוני, בעל ארבעה מנועי טורבו־פרופ, מתוצרת חברת לוקהיד מרטין האמריקאית. חיל האוויר הישראלי הזמין שישה מטוסים מהדגם הארוך, C-130J-30‏,שמו של הדגם הישראלי הוא IC-130J-30 ושמו העברי "שמשון" (על שם שמשון הגיבור). ב־26 ביוני 2013 לוקהיד מרטין מסרה למדינת ישראל את מטוס ה"שמשון" הראשון, המטוס המשיך בהתאמת מערכות ישראליות ובבדיקות טיסה והגיע לישראל ב־9 באפריל 2014, לטייסת 103 בבסיס נבטים.

שירות מבצעי
-----------

מטוס הרקולס במשימת מודיעין, הופל לראשונה בספטמבר 1958, מעל ארמניה (אז חלק מברית המועצות), על ידי מטוסי מיג־17 סובייטיים. כל 17 אנשי צוותו נהרגו.

במלחמת וייטנאם ההרקולס שירת כמטוס התובלה העיקרי של הצבא האמריקני, ובין השנים 1965–1972 אבדו בקרב כ־50 מטוסים. ההרקולס התמחה בהצנחת מטענים חיוניים לכוחות הלוחמים, מגובה נמוך מאוד, כ־5 מטרים מעל פני הקרקע - משימה שמרכיב הסיכון בה גבוה מאוד. דגם התקיפה של המטוס, AC-130 לחם לראשונה בספטמבר 1967, וסיפק כוח אש חזק במיוחד, בהתאם לדרישות הצבא האמריקני. במהלך המלחמה, המטוס שירת גם כמפציץ, במטרה "לטהר" שטחים מיוערים.

### ההרקולס בשירות חיל האוויר הישראלי

מטוס C-130 הרקולס "קרנף" של חיל האוויר הישראלי
מטוס C-130H הרקולס "קרנף" של חיל האוויר הישראלי
מטוס C-130E הרקולס "קרנף" של חיל האוויר הישראלי
בחיל האוויר הישראלי המטוס מכונה **קרנף**. בחיל משרתים מטוסים מדגם H (שני מטוסים ראשונים הגיעו בשנת 1971), מדגם E (תריסר מטוסים ראשונים הגיעו במהלך מלחמת יום הכיפורים), ומדגם KC לתדלוק (הגיעו בשנת 1976).

אחד משימושיו של המטוס בשירות צה"ל הוא הצנחת לוחמים ואספקה מוצנחת. חיילי צה"ל העוברים קורס צניחה צונחים ממטוס זה.

החיל מפעיל שתי טייסות הרקולס: טייסת הפילים, וטייסת הציפור הצהובה ובנוסף אליהם את יחידת ההעמסה, שבסיסן בנבטים.

בטיסה ממוצעת נמצאים על המטוס, מלבד הטייסים והמכונן, גם נווט ופקח העמסה אחד או יותר. מגבלת ההטסה הנוכחית במטוסי ההרקולס בחיל האוויר עומדת על כ־90 נוסעים מלבד אנשי הצוות.

ב־25 בנובמבר 1975 במסגרת תרגיל מבצעי של צה"ל, התרסק מטוס הרקולס על הר ג'בל הילאל שבסיני. כל תשעת אנשי הצוות ו־11 הלוחמים שהיו על סיפונו נספו בתאונה, שהגורם לה היה ככל הנראה סערה ותנאי ראות קשים ששררו במקום.

המטוסים לקחו חלק גם במבצע אנטבה ביולי 1976, במהלכו טסו בטיסה ישירה ארבעה מטוסים מישראל לאנטבה שבאוגנדה (מרחק של כ־4,000 ק"מ), והנחיתו בשדה התעופה של אנטבה את יחידת סיירת מטכ"ל וכוחות חי"ר, שחילצו בפעולת קומנדו נוסעים של טיסת אייר־פרנס שנחטפה. בדרכם חזרה לישראל, המטוסים תידלקו בנמל התעופה בעיר ניירובי שבקניה.

מאוחר יותר השתתפו ההרקולסים במבצעים להעלאת יהודי אתיופיה וצפון אפריקה לישראל בשנות השמונים והתשעים של המאה ה־20.

ב־2015 החל צה"ל, בשיתוף התעשייה האווירית לישראל, בהשבחת מטוסי ה"קרנף" לדגם משופר: C-130HI המכונה גם "**קרנף אוויוני**". ההשבחה כוללת קוקפיט (תא טייס) חדש, שדרוג המנועים, הוספת מערכות שליטה ובקרה מתקדמות, הוספת תצוגת קסדה עילית, שדרוג המערכות בעלות היכולות המיוחדות והחלפת מערכות נוספות, ביניהן מערכת הניווט והטייס האוטומטי.

* 
* 
* 
*

שימושים אזרחיים
---------------

מטוס C-130 הרקולס במהלך גיחת כיבוי
 ערך מורחב – **מערכת מודולרית מוטסת לכיבוי שריפות**  

בבטנו של מטוס ה־C-130 הרקולס ניתן להטעין את המערכת מודולרית מוטסת לכיבוי שריפות. מערכת זו מתפקדת כיחידה עצמאית המשמשת לכבאות אווירית. המערכת מאפשרת כיבוי שריפות מן האוויר, תכונה החשובה למשל בשרפות יער, שלעיתים קרובות אין גישה אליהן מן הקרקע.

המערכת מורכבת מחמישה מכלי לחץ בעלי קיבולת כוללת של 10,000 ליטר מעכב בעירה נוזלי ובנוסף אוויר דחוס לפליטת הנוזל בלחץ. משקל המערכת כ־5 טון. המערכת ניתנת להטענה על מטוס ההרקולס על ידי צוות מיומן תוך זמן של בין ארבע לשש שעות.

קיימת גרסה האזרחית של הדגם הצבאי המקורי -**L-100**

מפעילות
-------

מפת מפעילי ההרקולס  
  מפעילות נוכחיות  מפעילות לשעבר
  

* **אפריקה:**
	+ אתיופיהאתיופיה אתיופיה
	+ מצריםמצרים מצרים
	+ מרוקומרוקו מרוקו
	+ דרום אפריקהדרום אפריקה דרום אפריקה
	+ אלג'יריהאלג'יריה אלג'יריה
	+ בוטסואנהבוטסואנה בוטסואנה
	+ קמרוןקמרון קמרון
	+ צ'אדצ'אד צ'אד
	+ גבוןגבון גבון
	+ לובלוב לוב
	+ ניז'רניז'ר ניז'ר
	+ ניגריהניגריה ניגריה
	+ סודאןסודאן סודאן
	+ תוניסיהתוניסיה תוניסיה
* **אסיה:**
	+ בנגלדשבנגלדש בנגלדש
	+ אינדונזיהאינדונזיה אינדונזיה
	+ יפןיפן יפן
	+ פקיסטןפקיסטן פקיסטן
	+ טאיוואןטאיוואן טאיוואן
	+ סינגפורסינגפור סינגפור
	+ מלזיהמלזיה מלזיה
	+ אפגניסטןאפגניסטן אפגניסטן
	+ הודוהודו הודו
	+ הפיליפיניםהפיליפינים הפיליפינים
	+ קוריאה הדרומיתקוריאה הדרומית קוריאה הדרומית
	+ סרי לנקהסרי לנקה סרי לנקה
	+ תאילנדתאילנד תאילנד
* **המזרח התיכון:**
	+ איראןאיראן איראן
	+ ערב הסעודיתערב הסעודית ערב הסעודית (הלקוחה הזרה הגדולה ביותר אחרי בריטניה)
	+ טורקיהטורקיה טורקיה
	+ ישראלישראל ישראל
	+ עיראקעיראק עיראק
	+ ירדןירדן ירדן
	+ כוויתכווית כווית
	+ עומאןעומאן עומאן
	+ איחוד האמירויות הערביותאיחוד האמירויות הערביות איחוד האמירויות הערביות
	+ תימןתימן תימן
* **אירופה:**
	+ אוסטריהאוסטריה אוסטריה
	+ בלגיהבלגיה בלגיה
	+ דנמרקדנמרק דנמרק
	+ הולנדהולנד הולנד
	+ איטליהאיטליה איטליה
	+ פוליןפולין פולין
	+ פורטוגלפורטוגל פורטוגל
	+ רומניהרומניה רומניה
	+ בריטניהבריטניה בריטניה (הלקוחה הזרה הגדולה ביותר)
	+ נורווגיהנורווגיה נורווגיה
	+ שוודיהשוודיה שוודיה
	+ יווןיוון יוון
	+ צרפתצרפת צרפת
* **צפון אמריקה:**
	+ קנדהקנדה קנדה
	+ ארצות הבריתארצות הברית ארצות הברית (בשירות כל הזרועות: חיל האוויר, הצי, חיל הנחתים ומשמר החופים)
	+ הונדורסהונדורס הונדורס
	+ מקסיקומקסיקו מקסיקו
* **דרום אמריקה:**
	+ ארגנטינהארגנטינה ארגנטינה
	+ ברזילברזיל ברזיל
	+ ונצואלהונצואלה ונצואלה
	+ בוליביהבוליביה בוליביה
	+ צ'ילהצ'ילה צ'ילה
	+ קולומביהקולומביה קולומביה
	+ אקוודוראקוודור אקוודור
	+ אורוגוואיאורוגוואי אורוגוואי
* **אוקיאניה:**
	+ אוסטרליהאוסטרליה אוסטרליה
	+ ניו זילנדניו זילנד ניו זילנד (לקוחה זרה ראשונה, 1957)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **C-130 Hercules** |

* לוקהיד C-130 הרקולס (קרנף), באתר חיל האוויר הישראלי
* ערן דובדבני ואבינעם מיסניקוב, ‏מטוסי הקרנף שהגיעו במלחמת יום הכיפורים, באתר "מרקיע שחקים"
* סרטונים תאונה בטיסת ניסוי של הרקולס, אוקטובר 1980
* אמיר בוחבוט‏, מתחת לאף של האויב: המטוס ממבצע אנטבה מתייצב בחזית מלחמת הצללים, באתר וואלה!‏, 12 בינואר 2017
* ניצן סדן, כנפיים עם שרירים: 12 דברים שלא ידעת שהרקולס יכול לעשות, באתר כלכליסט, 7 באפריל 2023
* כנפיים עם שרירים: 12 דברים שלא ידעת שהרקולס יכול לעשות, סרטון בערוץ "Calcalist | כלכליסט", באתר יוטיוב (אורך: 05:22)

הערות שוליים
------------

1. ↑  U.S. Defense Security Cooperation Agency.
2. ↑  Israel Receives First C-130J Super Hercules: ‘Shimshon’,Lockheed Martin, June 2013
3. ↑  חותם על השמשון הראשון, באתר חיל האוויר הישראלי.
4. ↑  גילי כהן, ישראל קיבלה את מטוס ה"סופר הרקולס" הראשון, באתר הארץ, 28 ביוני 2013.
5. ↑  ערן בלכר ואלעזר בן־לולו, בגלל התאונה ההיא, באתר חיל האוויר הישראלי, 28.12.2005
6. ↑   מערכות מתקדמות ועמידות בתנאי קיצון: מטוס חדש וכחול לבן בחיל האוויר. קבלו הצצה, באתר צה"ל, 4 במאי 2018.
7. ↑  ראיון (באנגלית) על מערכת ה־MAFFS,‏Colonel Bryan Allen, 146th airlift wing, California air national guard אתר משרד ההגנה של ארצות הברית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558053305171
* GND: 4542023-3
* LCCN: sh85060360

 |